
A hazai háztartások sportfogyasztási szokásainak empirikus vizsgálata

A lakossági sportfogyasztások és sportkiadások volumenére számtalan tényező gyakorol hatást.
Magyarországon található 19 megye közül 17 szerepel a mintába. Az adatok gyűjtéséhez saját szerkesztésű, anonim, önkitöltéses kérdőíves módszert használtam, melyek a családfők sportolási szokásaira, sportcélú költéseire vonatkozó kérdéseket tartalmaztak. A kérdőív 45 zárt kérdést tartalmazott. Az adatfeldolgozás során leíró és következtetéses statisztikai módszereket, paraméteres és nem paraméteres próbákat (chi2 próba, Mann- Whitney próba, Kruskall- Wallis teszt) alkalmaztam, melyet az SPSS Statistics for Windows 20. szoftverrel elemeztem. A kapcsolatok szorosságát korreláció analízissel vizsgáltam. Az eredményeket akkor tekintettem szignifikánsnak, ha p <0,05 volt.
A végleges adatbázis 571 családfő válaszait tartalmazza, az átlagéletkor 39,55 +/- 12,89 év volt. A nemek eloszlását tekintve 63,4% férfi, 36,6% nő.A válaszadók legnagyobb része 30,1% havonta 1-3 alkalommal vagy ritkábban végez testmozgást. A férfiak többet sportolnak.A sportcélra fordított egy főre jutó éves kiadás átlagos becsült értéke 66111 Ft. A mintába került férfiak átlagosan 70894 Ft-ot, a nők 54807 Ft-ot költöttek az elmúlt évben.A legtöbbet a sporteszközök vásárlására költenek a mintába került családfők (átlagosan 22573 Ft/ fő/ év). A Mann- Whitney próba értelmében bizonyítható (p <0,05), hogy a hajadonok/nőtlenek többet sportolnak, mint a házasok vagy az elváltak.Az érettségivel és felsőfokú végzettséggel rendelkezők sportkiadásai azonos eloszlást követnek. A Kruskal - Wallis teszt eredményei alapján megállapítható, hogy a különböző régiókban a sportkiadások tekintetében nem találtam számottevő eltérést és a településméretek között sem volt szignifikáns eltérés. (p> 0,05).A sportolók döntésekor leginkább a sportág népszerűsége, majd szülők és barátok hatásai jelentik a legnagyobb befolyásoló tényezőt.
Látható, hogy óriási gazdasági volumenben vette kezdetét az ifjúsági korosztály sportra ösztönzése, valamint az infrastrukturális versenyhátrány rendezése (stadionépítések). A sportkörnyezet folyamatos változása miatt célszerű lenne ehhez hasonló kutatást a közeljövőben megismételni, mely eddigi stratégiai döntések visszacsatolásaként is szolgálhatnak.




